
Средно училище „ Владимир Комаров”
Велико Търново
ул.„Бяла Бона ”№  9, тел. 062/674-974, e-mail: v_komarov@abv.bg

VI.	Преместване на ученици в държавните и в общинските училища
1. Правно основание за предоставянето на административната услуга/издаването на индивидуалния административен акт.
· [bookmark: _GoBack]Закон за предучилищното и училищното образование - чл. 147 и чл. 148. 
2. Орган, който предоставя административната услуга/издава индивидуалния административен акт.
· Директор на СУ„Владимир Комаров”- град Велико Търново.
3. Процедура по предоставяне на административната услуга/издаване на индивидуалния административен акт, изисквания и необходими документи.	
· Родителите/настойниците и/или ученика подават писмено заявление по образец на училището до директора на приемащото училище.
· В срок до 5 работни дни след постъпване на заявлението директорът на училището назначава комисия и провежда изпит за проверка на способностите(ако е приложим такъв).
· При успешно положен изпит (ако е приложим такъв)в срок до три работни дни от полагане на изпита и/или подаване на заявлението, директорът на училището потвърждава възможността за записването на ученика и уведомява писмено директора на училището, в което ученикът се е обучавал, за заявеното от родителя/настойника и/или ученика желание.
· До пет работни дни от получаване на искането директорът на училището, в което се е обучавал ученикът, издава удостоверение за преместване и го предоставя на директора на приемащото училище заедно с копие на училищния учебен план и копие на личното образователно дело на ученика в първи и втори гимназиален етап.
· Директорът на приемащото училище до три работни дни от получаване на удостоверението за преместване определя със заповед условията за приемане на ученика и информира родителя/настойника и/или ученика.
· Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива.
· В срок до три дни директорът на приемащото училище информира писмено директора на училището, от което идва ученикът, за неговото записване.
4. Начини на заявяване на услугата.
· Родителите/настойниците и/или ученика подават писмено заявление по образец на училището до директора на приемащото училище лично или по пощата.
5. Информация за предоставяне на услугата по електронен път
· v_komarov@abv.bg
6. Такси или цени
· Не се дължат такси
7. Орган, осъществяващ контрол върху дейността на органа по предоставянето на услугата.	
· Регионално управление на образованието - Велико Търново, Министерство на образованието и науката.
8. Ред, включително срокове за обжалване на действията на органа по предоставянето на услуга.
· Отказът за записване се обжалва по реда на Административно процесуалния кодекс.
9. Електронен адрес за предложения във връзка с услугата.
· v_komarov@abv.bg
10. Начини на получаване на резултата от услугата.
· Лично или чрез пълномощник.

